b"\n_START_ARTICLE_\nEdwin Austin Abbey\n_START_PARAGRAPH_\nEdwin Austin Abbey (1. huhtikuuta 1852 \xe2\x80\x93 1. elokuuta 1911) oli yhdysvaltalainen taidemaalari ja piirt\xc3\xa4j\xc3\xa4. H\xc3\xa4n on maalannut Shakespeareen ja viktoriaanisiin aiheisiin liittyvi\xc3\xa4 teoksia; tunnetuin teos The Quest of the Holy Grail (1890\xe2\x80\x931901) on esill\xc3\xa4 Bostonin kaupunginkirjastossa. _NEWLINE_Abbey syntyi Philadelphiassa Pennsylvaniassa ja opiskeli Pennsylvanian taideakatemiassa. H\xc3\xa4n teki uransa varhaisessa vaiheissa t\xc3\xb6it\xc3\xa4 muun muassa Harper's Weekly ja Scribner's Magazine -lehdille. H\xc3\xa4n muutti vuonna 1878 Englantiin, jossa h\xc3\xa4net valittiin 1898 Royal Academyn t\xc3\xa4ysj\xc3\xa4seneksi. _NEWLINE_Abbey kielt\xc3\xa4ytyi vuonna 1907 ritarinarvosta voidakseen s\xc3\xa4ilytt\xc3\xa4\xc3\xa4kseen Yhdysvaltain kansalaisuuden. H\xc3\xa4n teki viimeisin\xc3\xa4 vuosinaan t\xc3\xb6it\xc3\xa4 osavaltion vastavalmistuneeseen hallintorakennukseen Pennsylvania State Capitoliin, mutta ura j\xc3\xa4i pahoin kesken taiteilijan sairastuttua vakavasti ja kuoltua vuonna 1911. Vuonna 1937 Yalen yliopisto hankki huomattavan kokoelman h\xc3\xa4nen teoksiaan."